****

**A**

**ZALA MEGYEI KORMÁNYHIVATAL**

a kormányzati igazgatásról szóló 2018. évi CXXV. törvény 83. §-a alapján

pályázatot hirdet

az

Építésügyi, Örökségvédelmi, Mérésügyi és Műszaki Biztonsági Főosztály

Építésügyi és Örökségvédelmi Osztályán és

Építésügyi Osztályán

**építéshatósági ügyintézői feladatkör**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

8360 Keszthely, Deák Ferenc utca 47.

8900 Zalaegerszeg, Kelemen I. utca 17.

**Az álláshelyen ellátandó feladatkörök:**

Építésügyi hatósági ügyek érdemi döntésre történő szakmai előkészítése, döntés meghozatala, hatósági ellenőrzés lefolytatása, hatósági ügyintézés, ügyfélszolgálati tevékenység ellátása az illetékességi területen.

**Ellátandó feladatok:**

Illetékességi területén ellátja a Zala Megyei Kormányhivatal ügyrendje szerinti, illetve a jogszabályok által meghatározott építésügyi hatósági feladatokat. Gondoskodik a feladatkörébe tartozó építésügyi hatósági ügyek törvényes, szakszerű, a jogszabályban meghatározott határidőn belül történő elintézéséről, az ellenőrzések törvényes, szakszerű, határidőn belül történő lefolytatásáról, a döntések előkészítéséről. Beszámolót, jelentést, statisztikát készít, tájékoztatást ad, adatokat közöl, illetve közreműködik ezek elkészítésében.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (továbbiakban: Kit.) és a Zala Megyei Kormányhivatal hatályos Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság
* Cselekvőképesség
* Büntetlen előélet (a Kit. 82.§ szerinti 3 hónapnál nem régebbi erkölcsi bizonyítvánnyal történő igazolása)
* Felsőfokú képesítés, az építésügyi és az építésfelügyeleti hatóságok kijelöléséről és működési feltételeiről szóló 343/2006. (XII.23.) Korm. rendelet szerinti felsőfokú végzettség
* Előny jelent a közigazgatásban szerzett gyakorlat
* Foglalkozás-egészségügyi alkalmasság
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra),

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint (<https://kozigallas.gov.hu/oneletrajz%20sablon%20v1.7%20KSZF.xlsx>)
* motivációs levél,
* iskolai végzettséget, idegen nyelv tudását igazoló okmányok másolatai,
* 3 hónapnál nem régebbi erkölcsi bizonyítvány vagy igazolás annak megkéréséről,
* A pályázó nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul;

**Az álláshely betölthetőségének időpontja:**

Az állás a pályázat elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Megyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz és bankszámla használathoz költségtérítést biztosított stb.) A cafetéria juttatás éves összege 2022. évben bruttó 200.000 Ft.

**A pályázat benyújtásának határideje:** 2022. július 15.

A pályázati kiírással kapcsolatosan további szakmai információt Márkus Tamás főosztályvezető úr nyújt e-mailben a markus.tamas@zala.gov.hu e-mail címen és a +36 30/997-0250-es telefonszámon.

**A pályázatok benyújtásának módja:**

* Postai úton, a pályázatnak a Zala Megyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését.

**vagy**

* Elektronikus úton Dr. Sifter Rózsa kormánymegbízott asszony részére címezve a **humanpolitika@zala.gov.hu** e-mail címen keresztül, kérjük a tárgyban feltüntetni a feladatkör megnevezését.

**A pályázati eljárás, a pályázat elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a személyes interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2022. július 31.